als_Latn dik_Latn sag_Latn
Cikloni Pam “masakron” ishujt në jug të Paqësorit. Viktima dhe dëme në masë
14/03/2015
14/03/2015
Sipas burimeve, të cituara nga mediat ndërkombëtare, shtëpitë në kryeqytetin Port Vila janë shkatërruar dhe banorët kanë marrë rrugët në kërkim të ndihmës.
Agjencitë e OKB-së deklarojnë se, pavarësisht bilancit fillestar, disa dhjetëra banorë mund të kenë mbetur të vrarë nga katastrofa, e konsideruar ndër më të rëndat në historinë e Paqësorit.
Cikloni Pam ka sjellë në arqipelag erëra që arrijnë deri në 270 kilometra në orë dhe shira shumë të dendura e të rrëmbyeshme.
Chloe Morrison, një oficere komunikimi pranë shoqatës World Vision, që ndodhet në Port Vila, deklaroi se rrugët e kryeqytetit janë mbushur me pjesë çatish, pemë të çrrënjosura nga forca e erës dhe shtylla elektrike të rrëzuara.
Oficerja shtoi se ka të dhëna se fshatra të tërë në zonat e largëta të arqipelagut janë shkatërruar tërësisht.
“Ka ende rrezik. Shumë njerëz janë ende duke u ruajtur. Dëmet në Port Vila janë të përmasave të mëdha, por ka edhe shumë ishuj të tjerë të goditur. Nuk e imagjinoj dot në ç’situatë mund të ndodhen banorët e tyre”, deklaroi oficerja.
Raportime të ngjashme bënë edhe oficerë të tjerë, të cilët saktësuan se kominikimet në arqipelag janë shkatërruar, ndërsa i cilësuan 30 minutat e përplasjes së ciklonit si momente terrori.
Ndërkohë, ministrja e Jashtme e Australisë, Julie Bishop deklaroi se qeveria po përgatitet të dërgojë një skuadër reagimi ndaj krizave në ishull.
I ndodhur mes Australisë dhe ishujve Hauai, Vanuatu ka një popullësi prej 267 mijë banorësh të përhapur në 65 ishuj, rreth 47 mijë prej të cilëve jetojnë në kryeqytetin Port Vila. / Top Channel
TË FUNDIT
VLERËSO KËTË LAJM
KRYESORET
LAJME TE NGJASHME
SONDAZH
MË TË LEXUARAT
- Komenti i nxituar për Michelle Obama i kushton vendin e punës
- Mazhoranca ndan njësitë vendore. LSI-ja merr 15 bashki. PS-ja vazhdon negociatat me aleatët e tjerë
- Përfundon ballafaqimi i dytë i Tom Doshit me Durim Bamin
- Shtetësi greke më dokumenta false, në Janinë nisin hetimet
- PS-LSI, gati pakti për zgjedhjet. Rama-Meta takohen të dielën
- Aktorë shqiptarë në filmin britanik
- “Bosët” e naftës mblidhen në Tiranë. Shqipëria do të promovojë rezervat e saj energjetike
- Kurbin, vritet me armë zjarri një 20-vjeçar
- F1, Australia tepër e lehtë për Hamilton. Vettel në podium
- Skenari qipriot për të shpëtuar Greqinë? Idea e Merkel për të mos lejuar “Grexit”
KËMBIMI VALUTOR
TREGJE DHE BURSA
SHOWBIZ & LIFESTYLE
Arsyeja: shfaqet nudo ose vdes në shumicën e tyre
Ish-kreu i “Apple” nuk pranoi mëlçinë e ofruar prej kreut aktual
Shtëpi primitive në Tora Bora, por me një bibliotekë
Në një takim pune, apo pranë partneres shtatëzënë?
Zbritja në pistë e djaloshit për “show” lë të shtangur rekordmenin botëror
Prezantuesi krahasoi Zonjën e Parë me një majmun
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn